
REFERAT DE APROBARE A PROIECTULUI DE HOTĂRÂRE 

privind aprobarea dobândirii de către Municipiul Timişoara, a terenurilor înscrise în 
CF nr. 450603 Timişoara, nr. cad. 450603, CF nr. 450425 Timișoara, nr. cad. 450425, 
CF nr. 450451 Timișoara, nr. cad. 450451, CF nr. 450481 Timișoara, nr. cad. 450481 și 
CF nr. 450461 Timișoara, nr. cad. 450461 ce fac obiectul renunţării la dreptul de proprietate de către Societatea CON-A S.R.L și trecerea terenurilor respective din domeniul privat al Municipiului Timișoara în domeniul public al Municipiului Timișoara

Având în vedere adresa nr. CT2021-003181 din 0428.07.2021.0, înregistrată la Primăria Municipiului Timişoara de către CON-A SRL, prin care ne înştiinţează că renunţă la dreptul de proprietate, asupra imobilelor-teren situate în Timişoara, Calea Șagului, înscrise în CF nr. 450603 Timişoara, nr. cad. 450603 în suprafaţă de 427 mp, CF nr. 450425 Timișoara nr. cad. 450425 în suprafață de 356 mp, CF nr. 450451 Timișoara, nr. cad. 450451 în suprafață de 1034 mp,  CF nr. 450481, nr. cad. 450481 în suprafață de 685 mp și CF nr. 450461 Timișoara, nr.cad. 450461 în suprafață de 533 mp reprezentând teren intravilan drum.
Având în vedere, “Declaraţia”, de renunţare la dreptul de proprietate, autentificată sub nr. 443 din 24.06.2021, la Biroul Individual Notarial Dorin Suciu, de către Notar Public Dorin Suciu,  prin care proprietarul tabular al imobilelor-teren menţionate mai sus, reprezentat prin domnul Bulboacă Mircea-Vasile, în calitate de administrator al SC CON-A SRL, declară că renunţă la dreptul de proprietate asupra acestora. Totodată declară că, imobilele-teren, nu sunt grevate de sarcini şi servituţi. 
În conformitate cu prevederile art. 562, alin. 2 din Codul Civil, în CF nr. 450603 Timișoara, CF nr. 450425 Timișoara, CF nr. 450451 Timișoara, CF nr. 450481 Timișoara și CF nr. 450461 Timișoara a fost notată declaraţia de renunţare. 
În baza art.553, alin.2 din Codul Civil, “Imobilele cu privire la care s-a renunţat la dreptul de proprietate conform art.562 alin.2, intră în domeniul privat al comunei, oraşului sau municipiului, prin hotărârea consiliului local”.
Având în vedere cele menţionate mai sus, considerăm oportun, iniţierea unui proiect de hotărâre, privind dobândirea de către Municipiul Timişoara, în domeniul privat, a imobilelor-teren înscrise în CF nr. 450603 Timişoara, nr. cad. 450603 în suprafaţă de 427 mp, CF nr. 450425 Timișoara nr. cad. 450425 în suprafață de 356 mp, CF nr. 450451 Timișoara, nr. cad. 450451 în suprafață de 1034 mp,  CF nr. 450481, nr. cad. 450481 în suprafață de 685 mp și CF nr. 450461 Timișoara, nr.cad. 450461 în suprafață de 533 mp  şi totodată, trecerea terenurilor respective, din domeniul privat în domeniul public al Municipiului Timişoara, cu destinaţia de “teren intravilan pentru drum”.

